Mul on nüüd kuueaastane kogemus (seitsmes läheb) väga suure linnakooliga. Kui  saaks uuesti valida, võtaks igal juhul väikese maakooli (kuigi tõsi, meil pole sellega kogemusi) või siis oluliselt väiksema linnakooli. Martini klassis on 28 õpilast (seaduses lubatud 24 asemel) ja seda on selgelt liiga palju, ma ju näen, kuidas õpetaja ei jõua ega viitsigi neisse kõigisse süveneda.    Meie klassis oli visst 35 õpilast? Kas sa mäletad? Igatahes tol ajal oli kool veel hoopis kummaline koht, aga väga palju sellest jamast on kahjuks ka praegu säilinud, sest suurem osa õpetajaid on  nõukaaegsed.    Ülisubjektiivne hindamine aga käib vist igal pool... täitsa kurb kohe vaadata, et tüdrukud lihtsalt saavad "viisi", sest nad on tüdrukud. Ja mu oma tütar ütleb, et tal on poistest kahju, sest kui ta teeb mõne poisiga võrdse töö, siis poiss saab raudselt halvema hinde. Nüüd ka koolipoisi emana on seda veelgi kurvem tõdeda. Ja õpetajaga rääkimisest pole mingit kasu, kuigi justkui propageeritakse kooli ja kodu koostööd. Tühjagi.